Otto Arnold von Paykull
Otto Arnold von Paykull (1662 – 4(Rootsi kalendri järgi)/14. veebruar 1707 Stockholm) oli Eestimaa päritolu Saksi sõjaväelane (kindralmajor). Teda peetakse ka üheks ainukeseks alkeemikuks, kellel õnnestunud muuta suvalisi metalle kullaks, mitte kasutades seatina[viide?]. Tema vanemad olid oletatavasti (vermutlich) Järve mõisnik Johann Friedrich von Paykull ja Elisabeth von Lode (surnud 1668). Alates 1677. aastast teenis ta Saksi sõjaväes ja abiellus 1686. aastal kindralleitnant Minckowitzi tütrega. Ta osales 1700. aastal Riia piiramises, 1705. aastal langes Varssavi lahingus rootslaste kätte vangi, mõisteti Karl XII käsul reetmise eest surma ja hukati.